太平洋

太平洋係地球第一大洋，位於亞洲、大洋洲嘅東面；南美洲、北美洲嘅西面；南極洲、南大洋嘅北面；北冰洋嘅南面，面積超過1.65億平方公里，覆蓋住地球約莫46%嘅水面同約莫32%嘅總面積，大約係成個地球陸地總面積再多個非洲。

「太平洋」一字嚟自拉丁文，係葡萄牙探險家麥哲倫改嘅。

太平洋可以跟赤道分成北太平洋同南太平洋兩邊，亦可以跟對向子午線分成西太平洋同東太平洋兩邊。